rlitschk/wikidir huggingface dataset:
Aan Äntwurf foar ne seelter Foone bruukt tjo Poapskenbleede as Symbol foar do tjo Täärpe. Ju Foone fon dän Seelter Buund häd sogoar soogen deerfon. Do Wäästfräisen hääbe siet sowät 1890 ne Foone mäd soogen Poapskenbleede, do do soogen Seelounde symbolisierje skällen. Do blaue un wiete Boanen sunt dan dät Woater un ju roode Faawe tjut deerap wai, dät do Bleede noch in t Woater uumhooch woakse, also noch jung sunt. Al fuul laanger häd ju Provinz Groningen in hiere Woapen two Fjoondel mäd Poapskenbleede foar fräiske Uumelounde. Die Gebruuk mout oawers al uut fuul allere Tieden stamme, dan in dät ooldhoochdüütske Nibelungeläid wäd boald fon "Heer Walter fon Seelounden", die ne Foone mäd "Seeblätter" hied. Ju Ferbiendenge mäd Seelterlound lät also modern, man daach rakt et Uumstände, do der uurs wai wiese. In sien Bouk "Saterlands ältere Geschichte und Verfassung" beskrift Georg Sello nämmelk dät Seelter Siegel, dät hie in Lübeck apfuunen hiede. Deerap sjucht hie ju bekoande Figuur, man in ju Bäätergruunde swieuwje litje Dingere (so tou sjoon 12 Stuk), dät kuuden Bloumen weese, man uk Iemen. Ap ju Teekenge deerbie is wääld foar Bloumen, man dät waas goud wan dät noch moal in Lübeck ätterkieked wäide kuude,
Die Kongräs fon Wien waas n Kongräs in 1814 un 1815. As Napoleon Bonaparte sloain waas fon Prüüsen, Aastriek, Ruslound un Änglound wuude dät Kongräs heelden un dät häd do Scheede in Europa gans ferannerd. Dät Kongräs betjutte: Dät Eende fon dät Hillige Roomske Riek, Sweden kreech Norwegen fon Dänemark. Norwegen wuude ap dän 17. Moai 1814 uunouhongelk fon Sweden. Dät Sklaawenmäärked wuude ferbeeden. Dät Fereeniged Köönichriek fon do Niederlounde äntstuude, 15 Jier leeter tränne die suudelke Deel (Belgien, Luxembuurich) sik ou fon dän noudelke Deel. Prüüsen kreech ungefeer n Haaldeel fon Saksen, di saksiske Köönich waas Napoleon bit tou dät Eende fon dan Kriech tjou blieuwen. Kongräspolen. Ruslound un Prüüsen kreegen groote Deele fon Polen. Dät waas nit moor as Warschau un sien Uumgeebenge. Dät waas n Personalunion. Die Zar fon Ruslound wuude uk Köönich fon Polen. Aastriek kreech dän noudelke Deel fon Italien. Die Säärkenstoat in Italien kreech sien oolde Gruunde wieruume. Ju Swaits bleeuw näitroal. Dät Huus Bourbon kreech ju Macht in Spanien un Portugal wieruume.
Läichsaksen is een fon do säkstien Buundeslounde fon Düütsklound, wier uk dät Seelterlound tou heert. Ätter Beieren is et dät twäide Lound wät Fläche anbeträft; dät is et fjoode in Taal Ienwoonere. Haudstääd is Hannover. Läichsaksen häd Skeede mäd do Niederlounde, Noudrhien-Wäästfoalen, Hessen, Thüringen, Saksen-Anhalt, Brandenbuurich, Mecklenbuurich-Foarpommern, Släswiek-Holstein, Hamburg un uk mäd Bremen, do der as two Enklaven oane lääse. Buppedät lait et in dät Noudwääste an ju Noudsee. Dät Skeed mäd Sleeswiek-Holstein wäd foar n groote Deel truch ju Elbe bilded. Groote Äien sunt fon dät Wääste ätter dät Aaste ju Oamse, ju Weser, ju Aller un ju Elbe. Gebiete sunt dät Oamselound, dät Ooldenbuurger Lound, dät Ooldenbuurger Munsterlound un Aastfräislound in dät Waaste, un die Harz, dät Weserbierichlound, dät Lainebierichlound, dät Schaumbuurger Lound, dät Braunsweiger Lound un ju Lunebuurger Heede in dät Aaste. Die hoochste Bierich is die Wurmbierich in dän Harz. Läichsaksen bestoant stuuns uut dän Region Hannover un do foulgjende Loundkringe: Kringfräie Stääde Braunschweig Delmenhorst Oamde Ooldenbuurich Osnabrück Salzgitter Wilhelmshoawen Wolfsbuurich
Ethanol (C2H5OH) ist der bekannte Alkohol, deeruum dät dät truch Alkoholiske Jeesenge in doo alkoholiske Dronke oane is. Destillierd wäd dät uk as Fjuurenge nuumen, un uum doode Dierte in biologiske Sammelengen ientoulääsen. Dät Ethanol bestoand uut Koolestof (C), Woaterstof (H) un Suurstof (O). Uur Beteekengen sunt Äthanol, Ethylalkohol / Äthylalkohol un Spiritus (Latiensk foar "Gäist"). Juu Struktuurfoarmel is so tou ferstounden, dät älken Striek ne Ferbiendenge twiske two Atome is. Doo Kiele uk, juu besunnere Betjuudenge fon aan gans swotten Kiel is, dät dät deermäd an dät Molekül buunene Atom in n Faandergruund stoant, aan striepeden Kiel betjuudt, dät dät deermäd anbuunene Atom in n Bäätergruund stoant. So weet me, wo dät Molekül tjodimensionoal uutsjucht. Ne uur Muugelkaid, dät tjodimensionoal tou wiesen is sun Modell: Doo Woaterstofatome sunt wiet ienteekend, doo Koolestofatome swott un dät Suurstofatom rood.
Koolestofdioxid (CO2) is n Gas. Dät Koolestofdioxidmolekül bestoant uut een Koolestof-Atom (C) un two Suurstof-Atome (O) Dät Koolestofdioxid heert tou do Gase, do ju Oainskup hääbe, dät do inne Äidatmosphäre sunt un ju Waarmte fonne Sunne roaneläite, man wät deer fonne Äide wier in dät Al reflektierd wäd, dät reflektierje se toun Deel wier tourääch appe Äide. Dät is juust die Effekt, dän uk dät Glääs fon n Glääshuus foar Plonten feruurseeket: Fonne Sunne kuume Ljoacht un Woormte roane, un fuul Woormte, ju wier hääruut reflektierd wäide skuul, wäd fon dät Glääs binne heelden. So hääbe do Plonten et in n Glääshuus gjucht woorm. Deeruum dät dät die sälge Effekt is, boald me uk bie ju Wierkenge fon wäkke Gase fon aan Glääshuus-Effekt (düütsk:Treibhauseffekt) un do feruurseekjende Gase naamd me Glääshuusgase (düütsk:Treibhausgase). Bie Koolestofdioxid un uk uur Glääshuusgase rakt dät dät Problem, dät do fon Moansken in uunnatüürelk groote Massen produzierd wäide, t.B. Koolestofdioxid fon Autos un Koolekraftwierke, Methan fon unnatüürelk groote Massen fon Bäiste). Dät hat, dät die Glääshuuseffekt, die as natüürelken Effekt gjucht wichtich foar dät Lieuwend ap ju Äide is, truch Moansken kunstelk stäärker moaked wäd un mäd groote Woarschienelkhaid tou ne Klimaferannerenge fierd, ju Globoale Ärwoormenge.
Läichdüütsk of Plattdüütsk is ne Samlenge fon ferskeedene Dialekte in dät Noudaaste fon do Niederlounde un dät Noude fon Düütsklound. Foar do Dialekte in dät Aaste Hollounds wäd Läichsaksisk bruukt (Nedersaksisch). Dät schäl dät Ooldsaksiske äntstamme. Düsse Sproake häd two oaine Wikipedien: Läichsaksisk/Plattdüütsk uut Hollound un Läichdüütsk/Plattdüütsk in Noud-Düütkslound
Mauritz Detten (Maurice Detten; 1767-1829) waas n Antropologe die der 1794 in Skäddel ferwielde. Hie schreeuw deerbie uur do Ljuude, hiere Oarbaid un hiere Sproake. Prof. M. D** aus Münster, Reisebemerkungen über das Niederstift Münster, im Jahre 1794, in: Neues fortgesetztes Westphälisches Magazin zur Geographie, Historie und Statistik, hg. P. F. Weddigen (Wesel: Rödersche Buchhandlung, 1798), S. 386-416. Marron C. Fort, Saterfriesische Stimmen, Rhauderfehn 1990, rakt Siede 15-16 ne Touhoopefoatenge.
Montanus Hettema - die sik leeter de Haan Hettema naamde - (Boalsert, 28. Januoar 1796 - Ljouwert, 18. Dezember 1873) waas n katoolsken wäästfräisken Eedelmon, die der in n Suumer fon 1832 touhoope mäd dän Pestoor Rinse Posthumus dät Seelterlound besoachte. Leeter roate hie n tjuk Bouk deerfon uut, dät bolde toun Haaldeel uut oolde Uurkunden bestuude, wier die Geskichtsfoarsker nu noch Nutsen fon häd. Hettema waas n ächten fräisken Nationalist, die gjucht kritisk waas uur alles wät do Seelter hiere oolde Fräiegaide ounuumen hiede. Man hie uurdeelde uk oafte falsk. Interessant sunt eenige Texte, ne Sproakleere (wier hie dät Seelterske in dän ooldfräiske Roome twinge wol) un ne Woudelieste fon 31 Sieden. So schrift hie dan â foar oo in âge, hâmer usw. Wichtich sunt do faawige Bielden fon Wieuwljuudekloodere. Jhr. Mr. M. Hettema en R.R. Posthumus, Onze Reis naar Sagelterland. Franeker 1836, 418 Sieden un Koarte. Ätterdruk Schuster Leer 1974. Normdoaten: GND: 172156084 (OGND) | KB (Niederlounde): 068444443
Anthropogene Uumewaareldfaktore sunt Uumewaareldfaktore, do fon Moansken feruurseeked wuuden sunt. So is toun Biespil dät Mjoon ap ne Mäid n anthropogenen Uumewaareldfaktor, deeruum, dät deer sunner mjoon bolde Woold ap woaksen diede. Uk ju Globoale Ärwoormenge is mäd groote Woarschienelkhaid anthropogen. Biotiske Uumewaareldfaktore
Methan (CH4 is n Gas. Dät is dät eenfachste Alkan. Deeruum, dät dät as dät Glääs in n Glääshuus foar Plonten Woormte uute Atmosphäre tourääch ap juu Äide reflektiert, wäd dät, as Koolestofdioxid uk, tou doo Glääshuus-Gase (dt.:Treibhausgase) tälld.
As Alkane af Paraffine beteekend me sääde Koolenwoaterstoffe, dät hat, Stofe, doo uut doo Elemente Koolestof un Woaterstof bestounde, wier dät oaber neen Dubbelbiendengen rakt, bloot eenfache Biendengen. Hier is ne Lieste fon doo eerste tweelich Alkan-Oarde. Me mout beoachtje, dät dät t.B. nit bloot een Butan rakt, dät rakt deer two Isomere: n-Butan un iso-Butan. Hier sunt as Biespiele doo n-Alkane teekend.
M. Seeling (1792-1860) skreeuw dät oolde Seelterläid (Lesebouk foar Seelterlound, Nr. 9): Wie sunt een Foulk gans sljucht un ächt Ooldfräisisk edel fon Geslächt. “Seelter läitet uus hier blieuwe hier an de Äi in Seelterlound. Hie kou wie am bäästen lieuwje Hier is Gäärs un Foan un uk Sound.“ Uk fon aan Stam un nai ferwant Fereenigt uus een fäästet Band. “Seelter läitet uus hier blieuwe hier an de Äi in Seelterlound. Hie kou wie am bäästen lieuwje Hier is Gäärs un Foan un uk Sound.“ Al laanger as twoduusend Jier Sunt wie fräi fon Gefooren hier. “Seelter läitet uus hier blieuwe hier an de Äi in Seelterlound. Hie kou wie am bäästen lieuwje Hier is Gäärs un Foan un uk Sound.“ Do oolde Fräisen Moud un Kraft Is in uus uk noch nit erschlaftt. “Seelter läitet uus hier blieuwe hier an de Äi in Seelterlound. Hie kou wie am bäästen lieuwje Hier is Gäärs un Foan un uk Sound.“
Dissen Artikkel stoant in dät Wikipedia-Review. Dät Kanienken (Oryctolagus cuniculus) is juu eensige Oard uut dän Sleek Oryctolagus, die also n monotypisk Taxon is. Dät rakt uk tomme Kanienkene, doo sowäil as Nutsdierte, oaber uk as Moat fon dän Oainer heelden wäide. Dät Kanienken is n Diert mäd loange Ooren, dät gau loope kon. Sien bääterste Beene sunt uk n bitje loanger as doo faanderste Beene. An doo Fäite häd dät Kanienken loange, lieke Naile. Wüülde Kanienkene hääbe normoal ne Kop- un Rumploangte fon 35 bit 45 Zentimetere, Die Stäit häd ne Loangte fon fjauer bit soogen Zentimetere. Doo hääbe ne Sweeregaid fon 1,350 bit 2,250 kg. Tomme Kanienkene konnen litjer af gratter weese, doo, doo foar Flask-Produktion tuchted sunt, konnen toun Biespil uk 7,25 kg weege. Dät Fäl fon wüülde Kanienkene is an doo Buppere Paate griesbruun, deeruum dät deeroane swotte un ljoachtbruune Hiere truchnunnermisked sunt. Juu Näkke is jeelbruun un dät Diert häd n tännen dunkeren Kroage. Die Stäit is unnen wiet un buppe bruun bit swott. Unnen un an doo binnere Sieden fon doo Beene is dät Fäl fon't Kanienken wiet. Doo Fäite sunt uk unnen behierd. Tomme Kanienkene konnen gans ferskeeden uutsjo, doo hääbe mongs n
Madonna Louise Ciccone Ritchie (bädden ap dän 16. August, 1958), beeter bekoand as Madonna, is ne amerikoanske Pop-Singer-Songwriter, Donserske, Schauspielerske un n Moude-Biespil. 2005 - I'm Going to Tell You a Secret 2002 - Swept Away 2002 - 007 - Die Another Day 2000 - The Next Best Thing 1996 - Evita 1996 - Girl 6 1995 - Four Rooms 1995 - Blue in the Face 1993 - Dangerous Game 1993 - Body of Evidence 1992 - Shadows and Fog 1992 - A League of Their Own 1991 - Madonna: Truth or dare 1990 - Dick Tracy 1989 - Bloodhounds of Broadway 1987 - Who's that girl? 1986 - Shanghai Surprise 1985 - Vision Quest 1985 - Desperately Seeking Susan 1985 - A Certain Sacrifice
"Butan" (C4H10) is die groote Begriep foar two struktuurisomeriske Alkane. Dät rakt n-Butan un Isobutan. Dät kumt in Äidoulje un Äidgas foar un wäd as Fjuurenge un in't Keelskap toun keelen benutsed. Dät rakt two Isomere. Dät gemeensoame fon do Isomere is, dät do bee uut fjauer Koolestof-Atome un tjoon Woaterstof-Atome bestounde. n-Butan Isobutan
Pentan (C5H12) is n Alkan, dät in tjo Struktuurisomere foarkumt. Dät rakt n-Pentan, Isopentan (uk 2-Methylbutan af eenfach bloot Methylbutan) un Neopentan (uk 2,2-Dimethylpropan af eenfach bloot Dimethylpropan). Do hääbe aal gemeensoam, dät se uut fieuw Koolestof-Atome un tweelich Woaterstof-Atome bestounde.
Tansania is n Lound in Afrikoa. Dät wäd begränsed fon... Kenia in dät Noudaaste dän Indisken Ozean in dät Aaste Mosambik in dät Suude Malawi un Sambia in dät Suudwääste Juu Demokratiske Republik Kongo, Burundi un Ruanda in dät Wääste Uganda in dät Noude.
Chongqing (zh:重慶 / 重庆, mäd juu Pinyin-Uumeskrift Chóngqìng) is ne chinesiske Stääd, juu in juu Ferwaltenge ap juu Stappe fon ne Provinz stoant. Juu häd offiziell ne Flakte 82.403 km2, is also bolde so groot as Aastriek, häd mäd 32.000.000 Ienwoonere bolde fjauer moal so fuul as Aastriek un jält deermäd as juu grootste Stääd fon juu Waareld. Me mout oaber beoachtje, dät die Kääden fon juu Stääd bloot 4.700.000 Ienwoonere häd, wan me deer dät ticht bebaude Gebiet buute hääruume toureekend, sunt dät 7.700.000 Ienwoonere. Die ganse Räst fon dät Ferwaltengsgebiet is tän besiedeld un me kon eegentelk nit fon een touhoopehongjende Stääd baale.
Do Poagenstoule (Fungi) sunt n Riek fon do Eukaryoten. Jo sunt nai früünd mäd do Dierte, wuuden oaber fröier apgruund fon hieren Phänotyp tou do Plonten tälld, mäd do jo n bitje minner früünd sunt. Die Begriep Poagenstoul wäd uk gans speziell foar ju Oard Amanita muscaria, uk: Fljoogenpilts, bruukt, foar do Fungi algemeen heerd me oafter uk dät Woud Piltse, dät wäil uut dät düütske kumt.
Magnet-Resonanz-Tomographie (MRT, uk MRI) is ne Methode uum dät Binnere fon n Moanske outoubieldjen. Dät basiert sik ap dän Fakt, dät do Atomkäädene fon n Stof sik traale un deerbie n charakterisk Magnetfäild moakje, dät hat ‘Spin’. [Dät jält uurigens bloot foar Isotope, do der n uungeroaden Taal fon Protone plus Neutrone hääbe]. Wan me deer nu fon buute n uur Magnetfäild fon ju goude Energie ap sät, dan kon die Spin sik uumetraale. Skaltet me nu dät Magnetfäild wier uut, dan faalt die Spin in sien oolde Loage tourääch, wierbie hie n Foton mäd ne fon älk Element bestimden Energie uutsoant. Ju kon me meete un deertruch fääststaale uut wäkke Elemente die Stof bestoant. [Ferglieke wo AES jusälge Taktik anwoant ap Elektrone, wüült et sik hier uum Käädendeele honnelt]. Truch nu n Gefälle (Gradient) in dät Magnetfäild tou moakjen, kon me fääststaale wier do bestimde Atome sik befiende un so kon me mäd n Kompjuter ne ruumelke Bielde moakje. Gewöönelk wäide do Resultoate deeruum präsentierd as Snitte fon n Kop of n Körper. Deeruum hat dät uk Tomographie, fon griechisk τόμος "Snit".
Die Panamakanoal is ne kunstelke Ferbiendenge fon dän Pazifik un dän Atlantik twäärs truch ju Loundbrääch fon Panama, ju twiske Noud- un Suudamerikoa ferlopt. Die Kanoal wuude in 1914 eepend. Uum deer truch tou kuumen, mouten do Skiepe ap ju atlantiske juust so as ju pazifiske Siede truch Slüüsen, uum ap ju Hööchte fon dän Kanoal fon sowät 26 Meetere uur ju See tou kuumen. Hie ferlopt foar n Deel in dän kunstelke Gatúnsee. Die See äntstuude fon 1907 bit 1913 truch Apstauenge fon dän Río Chagres, uum dän Kanoal in't Binnelound fon Panama ap een Hööchte tou hoolden. Fääre wäästelk lait die sonaamde Gaillard-Truchsnied, wier me Bierge fon sowät 90 Meetere Hööchte truchgreuuwen häd. Stääde tichte bie do Iengonge fon dän Panama-Kanoal sunt: Colón ap ju atlantiske Siede un ju Haudstääd Panama-Stääd ap ju pazifiske Siede. Dät rakt uk Brääge uur dän Kanoal. Ätterdät in 1492 Christoph Kolumbus as eersten Europäer ätter do Wikingere wier ätter Amerikoa keemen waas, duurde dät nit loange, dät die näie Kontinent fääre ärfoarsked wuude. In 1513 koom die Äntdäkker Vasco Núñez de Balboa as eersten ätter dät Pazifik-Ouger fon ju Lound-Äängte fon Panama. Ju eerste Idee foar n Kanoal truch ju Lound-Äängte fon
N monotypisk Taxon is n Taxon, dät bloot een Unnertaxon häd. Die Taks (Meles meles) jält maasttieds as eensige Oard fon dän Sleek Meles, mongs wäd oaber uk ju japaniske Taks-Unneroard as oaine Oard blouked - dan waas die Sleek daach nit monotypisk. Dät Kanienken (Oryctolagus cuniculus) is ju eensige Oard fon dän Sleek Oryctolagus, die also monotypisk is. Die Wietenskupler Lazell hiede oaber ätter Angoawen fon Walkers Mammals of the World in ju Skrift "A new Marsh rabbit (Sylvilagus palustris) from Florida's lower keys" fon 1984 uurs ne Meenenge, näämelk dät Oryctolagus un Sylvilagus eegentelk nit twäin, man aan Sleek wieren. Ronald M. Nowak: Walker's Mammals of the World Sixth Edition, ISBN 0-8018-5789-9
Wittlich is juu Hööftstääd fon dän Loundkring Bernkastel-Wittlich in Rhienlound-Palts. Dät häd ne Flakte fon 49,64 km² un hiede in't Jier 2008 17.763 Ienwoonere. Juu Stääd lait in't Doal fonne Lieser, ne Äi juu in juu Mosel fljut. Uurspröängelk waas deer bloot juu Käädenstääd Wittlich. In 1969 wuuden deer doo foulgjende Noabermeenten ienmeented: Bombogen Dorf Lüxem Neuerburg Wengerohr
Alla breve (italienisk foar "ätter ju Brevis, Symbol: ) is n Begriep uut ju Musik un betjut, dät me aan 4/4-Takt as aan 2/2-Takt spielje skäl. Me tält also nit in Fjoodendeele, man in hoolwe Nooten, wiertruch dät Tempo dubbeld so gau is as normoal.
Die Manierismus is een Uurgongsfoarm twikse Renaissance un Barock, ju Määrkmoale fon bee häd. Bekoande Moalere sunt Domínikos Theotokópoulos ("El Greco") un Michelangelo Buonarroti. Manieristiske Baukunst: Een Huus in Krakau, Polen Een Orangerie in aan Park in Richelieu (Indre-et-Loire), Frankriek. Manieristiske Moaleräi: Maria truurt uum Kristus, moald fon Angelo Bronzino Kristus in Emmmaus, moald fon Paolo Veronese
Aserbaidschan is n Lound in Asien un Europa. Aserbaidschan lait wäästelk fon juu Kaspiske See un häd Andeele fon n Kaukasus, an dät Skeed tou n Iran uk an doo Talyschbierige. Noaberlounde sunt die Iran, Armenien, Georgien un Ruslound. Ne Exklave fon Aserbaidschan, juu Autonome Republik Nachitschewan häd uk n alwen Kilomeetere loang Skeed tou juu Turkäi.
Manx is ne keltiske Sproake, ju der boald wäd ap dät Ailound Man twiske Groot-Britannien un Irlound. Die lääste Spreeker fon dät Manx waas Ned Maddrell, hie stoorf 1974. Ätters sunt do dan ounfangd, ju Sproake wier tou Lieuwend tou brangen. Fuul Ljuude leere ju as twäide Sproake un deer wäide wier Bäidene ap Manx apleeken. Däälich baale 23 Ljuude Manx as Määmesproake un 2.223 as twäide Sproake (2022). Dät Manx heert mäd dät Iriske un dät Skottiske Gälisk tou do Goideliske Sproaken un is also gjucht ferskeeden fon dät Walisiske. Deertou is ju Sproake gjucht beienflouded fon dät Ooldnordiske, deeruum dät do Vikinger deer siedelden. In dät 18. Jierhunnert wuude Manx fon 20.000 Moanskene boald, sowät ju ganse Befoulkenge fon dät Ailound Man. In dät Jier 1765 wuude dät Ailound fon dät Köönichriek Grootbritannien annektiert un deermäd koom ju ängelske Sproake ätter dät Ailound wai, ju unner politisken un sozioalen Druk wichtiger wuude as dät Manx. 1899 wuude ju Yn Cheshaght Ghailckagh (Ju Manx-Gäliske Sälskup) apgjuchtet, uum ju Ailoundsproake tou bewoarjen. Bie ju Foulkställenge 1901 boalde 9,1 % fon do Bewoonere fon Man noch Manx, man een groot Deel deerfon waas aal oolder as 50 Jier. In do 1930er
Indien is n groot Lound in Suud-Asien an dän Indiske Ozeoan. Ju Haudstääd is New Delhi un die Präsident fon ju Republik is siet 2007 Pratibha Patil. Indien wäd begränsed fon China, Nepal un Bhutan in dät Noude; Birma, Bangladesch un die Golf fon Bengalen in dät Aaste; Sri Lanka in dät Suudaaste; die Indiske Ozeoan un do Maledive in dät Suudwääste; ju Arabiske See in dät Wääste; Pakistan in dät Noudwääste. Indien is n groot Hoolichailound. Londskuppelk kon dät in träi Paate apdeeld wäide: Dät Noude fon dät Lound lait in dät Himalayagebierge un sien Uutloopere Pamir un Karakorum un is deertruch gjucht biergich. Die Kanchenjunga mäd 8.598 Meter is die hoochste Punkt. Fääre ätter dät Suude lääse do groote Flächen. Hier ferloope uk do groote Flusse, die Ganges un die Brahmaputra, do der uutloope in dät noudelke Eende fon dän Golf fon Bengalen. Truch disse Flusse is dät Gebiet gjucht fruchtboar. In dät Wääste lait ju Tharwöiste un dät Suude n groot Hoochlound, die Dekkan. Dät Hoochlound lait twiske dän Golf fon Bengalen un ju Arabiske See. An bee Kaanten wäd dät Hoochlound begränsed fon Bierichriegen, do Aast- un Wääst-Ghats. Dät Klimoa is subtropisk bit tropisk. Indien is
Indonesien is n Ailoundstoat in Suudaast-Asien. Ap dät Ailound Borneo lait dät Skeed tou Malaysia, ap dät Ailound Näiguinea lait dät Skeed tou Papua-Näiguinea un ap dät Ailound Timor lait dät Skeed tou Aasttimor. Indonesien National Museum fon Indonesien in Midde Jakarta Dät Nationoal Monument Dät Nationoal Monument Wisma 46, Indonesiens hoochste Büro-Gebäude, twiske do Wulkenkratsere fon Jakarta. Jalan Thamrin, ju Haudallee in Midde Jakarta N Such in dän Gambir-Boanhoaf in Midde Jakarta Dät Bung Karno Stadium kon 100,000 Toukiekere bierge Koarte fon Indonesien Provinze fon Indonesien Malioboro, ju bekoandste Sträite in ju Stäädmidde fon Yogyakarta Trans Jogja Bus. N gau Bus-Truchraise-System in ju Stäädmidde fon Yogyakarta N Köär fon indonesisk Ieten, deerbie Soto Ayam (Hannesoppe), sate kerang (Skoalendierte Kebabs), telor pindang (ounlaide Oaiere), perkedel (Frites), un es teh manis (swäiten Ies-Tee) An Indonesian Army infantryman participating in the U.N.'s Global Peacekeeping Operation Initiative Pindad Panser "Anoa" shown during Indo Defense and Aerospace Expo 2008 Indonesian Naval vessels Indonesian Naval vessels B-25 Mitchell bombers of the AURI in the 1950s A Javanese engineer closes one of the gun bay doors on a Dutch Buffalo, January 1942. Mazda6 used by the Jakarta Metro Highway Patrol (Ditlantas Polda Metro Jaya) as a
Die Jemen is n Lound ap dät Arabiske Hoolichailound in Suudwääst-Asien. Die Jemen lait an dät Roode Meer, dän Gulf fon Aden un dät Arabiske Meer, dät sunt aal Uutloopere fon dän Indisken Ozean. Noaberlounde sunt Saudiarabien un die Oman.
Margaretha (Gretchen of Gräiitje) Grosser (* 20. September 1934 in Roomelse - 20 Juli 2019) waas n pensioniert Büro-Anstoalde, Skrieuwerske un Uursätterske. Ju skreeuw uur persöönelke Geskichten, Dööntjene un Märchen. Hiere Uursättengen wieren foarallen Bäidensbouke. Fon hiere Foarnoome rakt et ferskeedene Skrieuwwiesen. Hiere offizielle Gebuursnoome is Margaretha, man do maaste Ljuude kwieden eenfach Gretchen. Ap eenige Bouke stoant die Foarnoome Gräitje, wät ju seelterfräiske Noome weese skuul. Grosser wuude ap n 20. September 1934 in Roomelse bädden. 1941 geen ju in ju Gruundskoule, deerätter 8 Jiere Foulksskoule un 2 Jiere in ju Hondelskoule. Ätter hiere Leere as Stenotypisten oarbaidede ju 25 Jiere as Büro-Anstoalde. Uur hiere Juugend häd ju n Masse skreeuwen in hiere Bouke. Uur hiere Baabe skreeuw se ju Kuutskichte Wiehnachten 1945, Roschestwo, uur hiere Määme ju Kuutskichte Skousters Huus un algemeen uur hiere Bäidenstied skreeuw se Paasken in mien Bäidenstied. Ätter hiere Pensionierenge fäng ju in't Jier 1989 tou skrieuwen. Ju wüül ju seelter Sproake nit bloot mundelk fäärereeke, man uk skriftelk fäästlääse. In disse Tied fäng ju oun mäd seelter Stukke in dän General Anzeiger. In do eerste Jiere as Skrieuwerske honnelje sik dan uum spoasige un iedenste Geböärnisse in dät Deegeslieuwend. Do wuuden maast uut
Nyctinomops aurispinosus is ne Oard fon Fläddermuus. Dät Diert frät foarallen Insekten mäd wooke Körpere (neen häd Chitin-Buutenskelett). Nyctionomops aurispinosus lieuwet an do mexikaniske Kusten (Aast un Wääst), in dät Suude uk in dät mexikaniske Inlound, Kolumbien, Peru, Bolivien, Venezuela un Aast-Brasilien. Ätter een WälleReferenz-Failer Uungultige <ref>-Ferweendenge: „name“ is uungultich of tou loang. rakt dät ju Oard uk ap Kuba, in uurs ne Wälle stoant deer niks fon, wäil oaber, dät do uk in Ecuador un Paraguay sunt. Deer lieuwje se bit 3.150 Meetere Hööchte, foarallen oaber unner 1000 Meetere in suumergräine tropiske Woolde, in n Busk, in Toudenwoolde un druuge Woolde. Die Begjucht fon ju IUCN
As Äidgeskichtelke Serie of eenfach bloot Serie beteekent me in ju Chronostratigraphie n äidgeskichtelk Tiedoaler, dät normoal moorere Millionen Jiere uumfoatet, wan nit moorere tjoon Millionen Jiere. Die Begriep is fergliekboar, man nit Synonym mäd dän Begriep "Epoche" uut ju Geochronologie.